
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ Π ΡΩΤΟ Αρ. Φύλλου 175 

11 Ιουλίου 2005 


ΠΕΡΙΕΧΟΜΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

118. Ρύθμιση θεμάτων Πυροσβεστικού Σώματος, Πυ¬ 
ροσβεστικής Ακαδημίας και πυροσβεστών εποχι¬ 
κής απασχόλησης. 1 

ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ ΤΗΣ ΒΟΥΛΗΣ 

Τροποποίηση των διατάξεων του Κανονισμού Απονο¬ 
μής Βραβείου «Μνήμη Ελευθερίου Βενιζέλου» για 


την προαγωγή των Κοινοβουλευτικών Θεσμών 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο π.δ. 104/2005. 3 


ΠΡΟΕΔΡΙΚΑ ΔΙΑΤΑΓΜΑΤΑ 

( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 118 
Ρύθμιση θεμάτων Πυροσβεστικού Σώματος, Πυροσβε¬ 
στικής Ακαδημίας και πυροσβεστών εποχικής απα¬ 
σχόλησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Της παραγράφου 1 εδάφια (α), (στ) και (ζ) του άρθρου 
11 του V. 1481/1984 «Οργανισμός Υπουργείου Δημόσιας 
Τάξης» (Α' 152), όπως το άρθρο αυτό αντικαταστάθηκε 
απότηνπαρ. 1 του άρθρου 1 του ν. 1590/1986 (Α'49). 

β. Της παραγράφου 2 του άρθρου 1 του ν. 1590/1986 
«Τροποποίηση διατάξεων του ν. 1481/1984 «Οργανισμός 
Υπουργείου Δημόσιας Τάξης και άλλες διατάξεις». 

γ. Των άρθρων 25 παρ. 1 και 28 παρ. 1 του ν. 2800/2000 
«Αναδιάρθρωση Υπηρεσιών Υπουργείου Δημόσιας Τά¬ 
ξης, σύσταση Αρχηγείου Ελληνικής Αστυνομίας και άλ¬ 
λες διατάξεις» (Α' 41). 

δ. Του άρθρου 6 του ν. 3103/2003 «Έκδοση διαβατηρίων 
από την Ελληνική Αστυνομία και άλλες διατάξεις» (Α' 23). 

ε. Του άρθρου 90 του Κώδικα Νομοθεσίας για την Κυ¬ 
βέρνηση και τα κυβερνητικά όργανα που κυρώθηκε με το 
άρθρο πρώτο του π.δ./τος 63/2005 (Α' 98). 


στ. Της υπ’ αριθμ. ΔΙΔΚ/Φ. 1/2/6139/24.3.2004 απόφα¬ 
σης του Πρωθυπουργού και του Υπουργού Εσωτερικών, 
Δημόσιας Διοίκησης και Αποκέντρωσης «Ανάθεση αρμο¬ 
διοτήτων στους Υφυπουργούς Εσωτερικών, Δημόσιας 
Διοίκησης και Αποκέντρωσης» (Β' 527). 

2. Το γεγονός ότι από τις διατάξεις του διατάγματος αυ¬ 
τού δεν προκαλείται δαπάνη σε βάρος του Κρατικού 
Προϋπολογισμού. 

3. Την υπ’ αριθμ. 126/2005 γνωμοδότηση του Συμβουλί¬ 
ου της Επικρατείας, μετά από πρόταση του Υπουργού Δη¬ 
μόσιας Τάξης και του Υφυπουργού Εσωτερικών, Δημό¬ 
σιας Διοίκησης και Αποκέντρωσης, αποφασίζουμε: 

Άρθρο 1 

Η παράγραφος 7 του άρθρου 3 του π.δ. 124/2003 (Α' 
108) αντικαθίσταται ως εξής: 

«7. Όσοι προσλαμβάνονται σύμφωνα με τις διατάξεις 
του παρόντος διατάγματος, μπορεί να επαναπροσλη- 
φθούν στην Υπηρεσία της αρχικής πρόσληψης με την ίδια 
ειδικότητα κατ’ ανώτατο όριο μέχρι πέντε (5) αντιπυρικές 
περιόδους, εφόσον έχουν την προβλεπόμενη από το άρ¬ 
θρο 1 παράγραφο 2(γ) υγεία, που βεβαιώνεται με έγγρα¬ 
φο του ασφαλιστικού τους φορέα, ή κρατικού νοσοκομεί¬ 
ου και όπου δεν λειτουργεί, με βεβαίωση κέντρου υγείας. 
Όροι, προϋποθέσεις και περιορισμοί, που ισχύουν κάθε 
φορά για τους εργαζόμενους με σύμβαση ορισμένου 
χρόνου στο δημόσιο τομέα και αφορούν τη συνολική 
διάρκεια απασχόλησης και άλλα συναφή θέματα, εφαρ¬ 
μόζονται και στο προσωπικό, που προσλαμβάνεται με τις 
διατάξεις του παρόντος διατάγματος. Το προσωπικό αυ¬ 
τό υποβάλλεται κάθε φορά πριν τη σύναψη νέας σύμβα¬ 
σης πρόσληψης και στις προβλεπόμενες από την παρά¬ 
γραφο 5 αθλητικές εξετάσεις, εφόσον γίνεται ειδική προς 
τούτο μνεία στην έκθεση αξιολόγησής τους». 

Άρθρο 2 

Στοτέλοςτου άρθρου 58του π.δ. 174/1983 (Α'68), όπως 
αναριθμήθηκε με το άρθρο 1 περίπτωση (13) του π.δ. 
412/1987 (Α' 183), προστίθεται παράγραφος 4 ως εξής: 

«4. Η Σχολή Επιμόρφωσης και Μετεκπαίδευσης της Πυ¬ 
ροσβεστικής Ακαδημίας είναι αρμόδια για την πιστοποίη¬ 
ση των εθελοντών και εθελοντικών ομάδων, που δραστη¬ 
ριοποιούνται στα πλαίσια της αποστολής του Πυροσβε¬ 
στικού Σώματος και δεν εμπίπτουν στις διατάξεις του ν. 
1951/1991 (Α' 84) καθώς και του προσωπικού πυροπρο- 

στασίας επιχειρήσεων και άλλων φορέων, που προβλέπε- 
ται από τις πυροσβεστικές διατάξεις και τον κανονισμό 
πυροπροστασίας κτιρίων (π.δ. 71/1988 (Α' 32). Στην ίδια 
Σχολή μπορεί να φοιτούν για εκπαίδευση ή επιμόρφωση 
σε συναφή με την αποστολή του Πυροσβεστικού Σώμα¬ 
τος αντικείμενα και στρατιωτικό προσωπικό των Ενόπλων 
Δυνάμεων, της Ελληνικής Αστυνομίας και Αιμενικού Σώ¬ 
ματος, δημόσιοι πολιτικοί υπάλληλοι, υπάλληλοι των 
Ο.Τ.Α. και του ευρύτερου δημόσιου τομέα, εργαζόμενοι 
σε διάφορους φορείς, αρχές και επιχειρήσεις καθώς και 
εθελοντές και πυροσβέστες εποχικής απασχόλησης. Επί¬ 
σης, δύναται να φοιτούν και Αξιωματικοί Πυροσβεστικών 
Υπηρεσιών άλλων χωρών, σύμφωνα με τα προβλεπόμενα 
από διακρατικές και άλλες συμφωνίες. Τα προγράμματα 
εκπαίδευσης ή επιμόρφωσης καταρτίζει η Σχολή, ύστερα 
από πρόταση του Εκπαιδευτικού Συμβουλίου και εγκρίνει 
ο Αρχηγόςτου Πυροσβεστικού Σώματος. Ταπρογράμμα- 
τα αυτά δεν υπερβαίνουν σε διάρκεια τους δύο (2) μήνες 
και αποφασίζονται από τον Αρχηγό του Σώματος. Προ- 
κειμένου για στρατιωτικό προσωπικό των Ενόπλων Δυνά¬ 
μεων, της Ελληνικής Αστυνομίας και του Αιμενικού Σώμα¬ 
τος καθώς και για το προσωπικό Πυροσβεστικών Υπηρε¬ 
σιών άλλων χωρών, τα προγράμματα αποφασίζονται από 
τον Υπουργό Δημόσιας Τάξης». 

Άρθρο 3 

1. Η περίπτωση (γ) της παραγράφου 3 του άρθρου 72 
του π.δ. 210/1992 (Α'99) (άρθρο 13 του π.δ.130/1991) 
αντικαθίσταται ως εξής: «γ. Οι Αντιστράτηγοι - Υπαρχηγοί 
και οι Υποστράτηγοι μέχρι 8/10 ενός (Μ.Β.Μ)». 

2. Από το πρώτο εδάφιο της παραγρ. 1 του άρθρου 4 
του π.δ. 177/2004 (Α' 152) απαλείφεταιη φράση «που εί¬ 
ναι ο αρχαιότερος από τους υπηρετούντες χειριστές», και 
η παράγραφος 2 αντικαθίσταται ως εξής: «2. Ο Διοικητής 
σε περίπτωση έλλειψης, απουσίας ή κωλύματος αναπλη¬ 
ρώνεται από τον αρχαιότερο αξιωματικό Γ ενικών Υπηρε¬ 
σιών που υπηρετεί στην Υπηρεσία». 

3. Στην ισχύουσαγιατο Πυροσβεστικό Σώμα νομοθεσία 
ο όρος «Διευθυντής Αρχηγείου Πυροσβεστικού Σώμα¬ 
τος» αντικαθίσταται εφεξής με τον όρο «Προϊστάμενος 
Επιτελείου Αρχηγείου Πυροσβεστικού Σώματος». 

4. Το άρθρο 6 του π.δ. 16/1998 (Α' 27) καταργείται. 

Άρθρο 4 

Η ισχύς των διατάξεωντου παρόντος διατάγματος αρχίζει 
από τη δημοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Ιουλίου 2005 
ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣΔΙΟΙΚΗΣΗΣ ΔΗΜΟΣΙΑΣ 

ΚΑΙ ΑΠΟΚΕΝΤΡΩΣΗΣ ΤΑΞΗΣ 

ΑΠΟΣΤΟΛΟΣ ΑΝΔΡΕΟΥΛΑΚΟΣ ΓΕΩΡΓΙΟΣ ΒΟΥΛΓΑΡΑΚΗΣ 


ΑΠΟΦΑΣΕΙΣ ΤΗΣ ΟΛΟΜΕΛΕΙΑΣ 
ΤΗΣ ΒΟΥΛΗΣ 

Αοιθυ. 5321/4154 (2) 

Τ ροποποίηση των διατάξεων του Κανονισμού Απονομής 
Βραβείου «Μνήμη Ελευθερίου Βενιζέλου» για την προ¬ 
αγωγή των Κοινοβουλευτικών Θεσμών. 

Η ΠΡΟΕΔΡΟΣΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη: 

1. Τις διατάξεις του Κανονισμού Απονομής Βραβείου 
«Μνήμη Ελευθερίου Βενιζέλου» για την προαγωγή των 
Κοινοβουλευτικών Θεσμών (ΦΕΚ165 Α'/16.6.1989), όπως 
τροποποιήθηκε μεταγενέστερα (ΦΕΚ 53 Α'/12.4.1993, 76 
Α'/11.5.1994 και 112 Α'/3.6.1997). 

2. Την από 30 Ιουνίου 2005 ομόφωνη απόφαση της Ολο¬ 
μέλειας της Βουλής «περί τροποποιήσεως του Κανονι¬ 
σμού Απονομής Βραβείου “Μνήμη Ελευθερίου Βενιζέ¬ 
λου” για την προαγωγή των Κοινοβουλευτικών Θεσμών», 
ύστερα από εισήγηση της Κριτικής Επιτροπής για την 
απονομή βραβείου με την ονομασία «Μνήμη Ελευθερίου 
Βενιζέλου» (πρακτικό 2/27.5.2005), αποφασίζουμε: 

Την τροποποίηση του άρθρου 1 του Κανονισμού Απο¬ 
νομής Βραβείου «Μνήμη Ελευθερίου Βενιζέλου» για την 
προαγωγή των Κοινοβουλευτικών Θεσμών, ως εξής: 

«Άρθρο 1 

Η Βουλή των Ελλήνων καθιερώνει βραβεία α' και β' με 
την ονομασία «Μνήμη Ελευθερίου Βενιζέλου» που θα 
απονέμονται στο πλαίσιο διαγωνισμού κάθε τρία (3) χρό¬ 
νια, για τη συγγραφή ειδικής επιστημονικής μελέτης με 
σκοπό την προαγωγή των κοινοβουλευτικών θεσμών». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουλίου 2005 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο ΦΕΚ 137Α'/15.6.2005 που δημοσιεύθηκε το π.δ. 
104/2005 «Περιορισμός συναρμοδιοτήτων Υπουργών κα¬ 
τά την έκδοση διοικητικών πράξεων» επέρχεται η ακό¬ 
λουθη διόρθωση: 

Στο άρθρο 2 περίπτωση 1 θ', και στο τέλος αυτής, μετά 
τη φράση «Υπουργό Μεταφορών και Επικοινωνιών», προ¬ 
στίθεται η φράση «και τον κατά περίπτωση αρμόδιο 
Υπουργό». 

(Από το Υπουργείο Εσωτερικών, 
Δημόσιας Διοίκησης και Αποκέντρωσης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 







